b'\n_START_ARTICLE_\nLarviksfjorden\n_START_PARAGRAPH_\nLarviksfjorden er en 7 km lang fjord i Vestfold i Norge. Den str\xc3\xa6kker sig fra linjen Stavernodden fyr \xe2\x80\x93 Malm\xc3\xb8ya ind til Larvik med Batteristranden helt inderst. Viksfjorden er en 8 km lang sidefjord. Langs fjordens vestre kant g\xc3\xa5r den 5 km lange tursti \xc2\xabFjordstien\xc2\xbb._NEWLINE_Geologisk set er s\xc3\xb8en Farrisvannet en forts\xc3\xa6ttelse af Larviksfjorden. S\xc3\xb8en ligger 22 moh og er omkring 20 km lang. Farriseidet er en del af en mor\xc3\xa6ne, fra sidste istid som har opd\xc3\xa6mmet vandet._NEWLINE_L\xc3\xa5gen har sit udl\xc3\xb8b i Larviksfjorden. Den var tidligere en vigtig t\xc3\xb8mmerfl\xc3\xa5dningselv og udskibning og produktion af tr\xc3\xa6last har v\xc3\xa6ret et vigtig erhverv i omr\xc3\xa5derne rundt om Larviksfjorden, som f.eks Agnes._NEWLINE_Farriselven er 900 meter lang og l\xc3\xb8ber ud i Larviksfjorden. Elven og fjorden var vigtige foruds\xc3\xa6tninger da det f\xc3\xb8rste savv\xc3\xa6rk blev anlagt i 1539. B\xc3\xa5de i sejlskibstiden og da de f\xc3\xb8rste dampb\xc3\xa5de kom var fjordens ydre dele vigtige. Omkring 1750 blev der anlagt fl\xc3\xa5destation i Stavern. Norges f\xc3\xb8rste dampskib anl\xc3\xb8b Stavern fra 1827. I dag har Larvik daglig ruteb\xc3\xa5dsforbindelser med Hirtshals i Danmark._NEWLINE_Langs fjorden er der en r\xc3\xa6kke fine badepladser og sandstrande blandt andet Hvittensand, Karistranden, Batteristranden, R\xc3\xb8dbergstranden og Lillevikstranden. Det findes ogs\xc3\xa5 flere gode fort\xc3\xb8jningspladser for fritidsb\xc3\xa5der.'